Hotărârea Tribunalului din 17 iulie 2024 – Bytedance/Comisia
(Cauza T-1077/23)1
[„Servicii digitale – Regulamentul (UE) 2022/1925 – Desemnarea unui controlor de acces – Serviciu de rețele de socializare online – Articolul 3 alineatele (1), (2) și (5) din Regulamentul 2022/1925 – Cerințe – Prezumții – Răsturnarea prezumțiilor – Dreptul la apărare – Egalitate de tratament”]
Limba de procedură: engleza
Părțile
Reclamantă: Bytedance Ltd (George Town, Insulele Cayman) (reprezentanți: E. Batchelor, N. Baeten și M. Frese, avocați)
Pârâtă: Comisia Europeană (reprezentanți: O. Gariazzo, M. Mataija, I. Rogalski și C. Sjödin, agenți)
Obiectul
Prin acțiunea întemeiată pe articolul 263 TFUE, reclamanta solicită anularea Deciziei C(2023) 6102 final a Comisiei din 5 septembrie 2023 de desemnare a ByteDance drept controlor de acces în temeiul articolului 3 din Regulamentul (UE) 2022/1925 al Parlamentului European și al Consiliului din 14 septembrie 2022 privind piețe contestabile și echitabile în sectorul digital și de modificare a Directivelor (UE) 2019/1937 și (UE) 2020/1828 (Regulamentul privind piețele digitale) (JO 2022, L 265, p. 1).
Dispozitivul
Respinge acțiunea.
Obligă Bytedance Ltd la plata cheltuielilor de judecată, inclusiv a celor aferente procedurii măsurilor provizorii.
____________
1     JO C, C/2024/476, 3.1.2024.